# Miramar (restaurant)

Miramar és un restaurant situat al Passeig Marítim de Llançà, a l'Alt Empordà, i dirigit pel xef Paco Pérez i la seva esposa, la maître Montse Serra.
El restaurant Miramar del xef Paco Pérez, que disposa de dues Estrelles Michelin, la primera aconseguida l'any 2006 i la segona l'any 2010, fou reconegut el 2014 per l'Acadèmia Catalana de Gastronomia, justament quan complia 75 anys d'esforç i dedicació a la cuina, com al millor restaurant d'aquell any, reconeixent d'aquesta manera la feina del seu xef, un dels grans noms de la cuina d'avantguarda nacional i internacional. La família de la Montse Serra, la seva dona, regentava el que va ser sempre un negoci familiar des de 1939. L'evolució del local va convertir l'antic xiringuito en restaurant a la dècada dels quaranta i, poc després, també en pensió i en hotel. La Montse, filla de Llançà, va conéixer el Paco el 1984, quan va arribar al restaurant a treballar de cuiner. La cuina d'avantguarda ha convertit l'hotel Miramar de Llançà en un lloc de peregrinació per a gourmets contemporanis de tot el planeta. Paco Pérez ha apostat per una cuina d'arrels i proximitat on la creativitat inunda tots els plats. El 1997 va fer el salt d'una cuina marinera clàssica a un nou concepte. D'ençà que es casà amb Montse Serra, Paco Pérez afronta amb ella l'evolució del tradicional hostal Miramar a una nova cuina d'avantguarda. L'any 2024 des del restaurant s'obre "A mà", una rebotiga on se serveix, a través d'una finestra al carrer, pa, brioixeria i altres productes artesans de la casa.

## Referències

* ↑ Jiménez, David «El Miramar de Llançà aconsegueix la segona estrella Michelin. El xef Paco Pérez rep amb satisfacció la notícia i valora que «Girona és capital de la gastronomia»». Diari de Girona, 26·11·2010 [Consulta: 24 juliol 2024].
* ↑ Oldenburg, Federico «Michelín: conozca el precio de las ansiadas estrellas». El Economista, 30-11-2006 [Consulta: 24 juliol 2024].
* ↑ «El Miramar del xef Paco Pérez de Llançà és escollit millor restaurant del 2014. L'Acadèmia Catalana de Gastronomia li ha atorgat el reconeixement l'any en què compleix el 75 aniversari». Diari de Girona, 10·12·2014 [Consulta: 24 juliol 2024].
* ↑ «El Miramar de Paco Pérez a Llançà, millor restaurant de l'any segons l'Acadèmia Catalana de Gastronomia». 324 - Corporació Catalana de Mitjans Audiovisuals (CCMA), 10-12-2014 [Consulta: 24 juliol 2024].
* ↑ Jordan, Maria Josep «El Miramar de Llançà, d'estrena». El Punt Avui, 02-08-2016 [Consulta: 24 juliol 2024].
* ↑ «El Miramar de Paco Pérez a Llançà, millor restaurant de l'any per l'Acadèmia Catalana de Gastronomia. El guardó coincideix amb el 75è aniversari de l'establiment, que compta amb dues estrelles Michelin». Diari ARA, 10-12-2014 [Consulta: 24 juliol 2024].
* ↑ «El Miramar de Llançà de Paco Pérez, millor restaurant de l'any de Catalunya». La Vanguardia, 10-12-2014 [Consulta: 24 juliol 2024].
* ↑ Jolonch, Cristina «Miramar, la cautivadora fuerza de las olas. El restaurante de Paco Pérez y Montse Serra en Llançà sigue avanzando en su propuesta de alta cocina del mar, con nuevas ideas, técnicas y creaciones que exploran el fondo del mar». La Vanguardia, 10-06-2023 [Consulta: 24 juliol 2024].
* ↑ Jolonch, Cristina «Miramar sigue subiendo el listón de su menú Sitios Paco Pérez avanza en su menú La Mar d’ Amunt y estrena A mà, una trastienda en la que sirve, a través de una ventana a la calle, pan, bollería y otros productos artesanos de la casa». La Vanguardia, 18-05-2024 [Consulta: 24 juliol 2024].
* ↑ «El xef Paco Pérez amplia horitzons a Llançà i obre un obrador artesanal a dins del Miramar. El xef del restaurant amb dues estrelles Michelin vol recuperar en aquest nou espai "l’art de fer a mà" ¡». Empordà, 20-05-2024 [Consulta: 24 juliol 2024].

## Enllaços externs

* Restaurant Miramar